Kookkuns: Wenke K
Vul 'n leë speserybottel met meel en gebruik dit om oor kaas te sprinkel op pizza of 'n pastagereg. Dit voorkom dat die kaas drade trek.
Sorg dat daar altyd gerasperde kaas in die yskas is - dit bespaar tyd wanneer 'n gereg berei word.
'n Knippie bakpoeier op kapokaartappels maak dit lig en sag.
Raak ontslae van sterk en onaangename kosreuke wat aan 'n kerfplank kleef deur dit met 'n halwe pomelo of suurlemoen te vryf en dan af te spoel.
'n Kerrie kan tot drie dae in die yskas gehou word en sal waarskynlik verbeter oor die tyd.
Wanneer jou mond brand as gevolg van warm kosse soos kerrie eet, eet brood of seldery of drink melk - moet glad nie water drink nie.
Aanpaksels aan 'n ketel se element kan verwyder word deur te kook met asyn.
Vul 'n nuwe ketel met helfte witasyn en helfte water. Kook en laat oornag staan. Spoel die volgende dag uit met skoon water. Dit voorkom verkalking.
Hou klapper in 'n lugdigte houer en vries dit. Dan kan dit tot 6 maande lank hou.
As kleefplastiek opfrommel, hou dit 'n minuut lank oor warm water. Die stoom sal dit ontplooi.
Vir 'n gematigde knoffelsmaak in 'n gereg, voeg die knoffel vroeg in die kookproses by. Vir 'n sterk knoffelsmaak, voeg dit teen die einde by.
5 ml gliserien gee enige koekmengsel 'n ligter tekstuur.
Voeg bakpoeier heel laaste by koekbeslag - die koek sal dan baie lig uitrys.
Wanneer jy droë koekies bêre, strooi 'n laag suiker onder in die houer om dit langer vars te hou.
Gebruik die meel spaarsamig wanneer jy koekiedeeg op 'n meeloppervlak uitrol. Te veel meel kan die koekies hard maak.
Indien jy nie 'n koekiedrukker het nie, kan jy koekies met 'n glas uitdruk.
Maak kleinkoekie deeg 'n dag voor die tyd aan, bedek met kleefplastiek en bêre in die yskas. So verkry die koekies 'n beter tekstuur.
Verhit koekies langs 'n koppie water in 'n mikrogolfoond. Hou hulle klam en verhit dit vinniger.
Om te keer dat jou koekversiersel versuiker, gooi 'n paar druppels asyn by wanneer jy dit aanmaak.
Week jou koffiebekers oornag in 'n bleikmiddel om van vlekke ontslae te raak.
Gooi 'n paar eetlepels koeksoda in jou koffiefles saam met warm water en laat staan vir 'n tydjie. Spoel goed uit. Jou fles sal nou silwerskoon wees.
Voeg koljander by geregte wat brand om 'n balans aan die smaak te verskaf. As koljander nie beskikbaar is nie maak 'n mengsel van pietersielie, sprietuie en gerasperde komkommer.
Kondensmelk kan soos room geklop word as dit eers vir 10 minute lank (in die blik) in 'n pot kookwater warm gemaak word.
Chantelle Geldenhuys: Jy kan 'n bietjie suurlemoensap by konfyt gooi om sandsuiker te voorkom.
Probeer :- 1 eierwit en 1 teelepel suiker - klits goed en smeer aan rand. (Petro van der Westhuizen)
Sny die onderste deel van 'n wynbottelhouer af en bêre jou kookoliebottel daarin. Die kartonhouer suig olie wat drup op.
Kook 'n paar lourierblare saam met kool indien jy nie van die reuk in jou kombuis hou nie, dan ruik jou kombuis baie lekkerder. 'n Sny wit brood saam met die kool vat ook die reuk weg.
Soms ruik 'n kosblik muf na baie maande se gebruik. Week 'n sny brood in asyn en los dit oornag in die kosblik. Was die kosblik die volgende dag.
Anita Veldman: Om te verhoed dat 'n gesnyde kweper verbruin, sprinkel suurlemoensap bo-oor. Sal nie verbruin nie.